open-index/open-wikipedia-markdown huggingface dataset:
White Spaces Coalition

Το **White Spaces Coalition** (WSC) αποτελεί μια προσπάθεια οκτώ εταιριών των Η.Π.Α για παροχή ασύρματου ευρυζωνικού Internet μέσω των αχρησιμοποίητων, ήδη υπαρχόντων συχνοτήτων της ψηφιακής τηλεόρασης. Οι ταχύτητες πρόσβασης που υπόσχονται είναι της τάξης των 80ΜΒ/sec για κατέβασμα δεδομένων. Οι εταιρίες που συμβάλουν σε αυτό το εγχείρημα είναι οι: Microsoft, Google, Dell, HP, Intel, Philips, Earthlink, και Samsung Electro-Mechanics.

Μέχρι τον Φεβρουάριο του 2009 η αναλογική τηλεόραση θα βασίζεται στις συχνότητες φάσματος που ήδη χρησιμοποιεί μεταξύ 54MHz και 698MHz οι οποίες καλύπτουν τα κανάλια 2 - 52. Τότε θα γίνει η μετατροπή σε ψηφιακή τηλεόραση και θα τελειώσει οι δημοπρασία για τα «white-spaces» 52-69. Από μόνες τους αυτές οι συχνότητες δεν είναι δυνατόν να καλύψουν ευρυζωνικές υπηρεσίες που ήδη παρέχονται από διάφορους παρόχους με τηλεφωνικές σταθερές γραμμές. Για να μπορέσουν να ανταγωνιστούν τις υπηρεσίες αυτών των παρόχων θα συνδυάσουν τις white-space συχνότητες με αυτές του WiFi.

Το πρόβλημα που φοβούνται οι «καναλάρχες» είναι πως θα γίνει η συνύπαρξη του ευρυζωνικού Internet μέσω «white spaces» φάσματος της αναλογικής τηλεόρασης με την ίδια την αναλογική τηλεόραση αφού οι συσκευές που θα κατασκευαστούν από τις εταιρίες θα δημιουργούν θόρυβο στις συχνότητες της τηλεόρασης. Οι υπεύθυνοι του WSC υποστηρίζουν πως έχουν στα χέρια τους μια τεχνολογία που αν εγκριθεί από τον Federal Communications Commission θα οριστεί με σαφήνεια ποιες συχνότητες του φάσματος θα χρησιμοποιηθούν και ποιες όχι.

Συγκεκριμένα, η Microsoft έχει κατασκευάσει υλικό για ασύρματο ευρυζωνικό Internet και το έχει δώσει στον FCC για να το δοκιμάσει στα εργαστήριά του και να κατοχυρώσει την τεχνολογία. Ο FCC υποστηρίζει πως οι δοκιμές που πραγματοποιήθηκαν στο εργαστήριο δεν ήταν επιτυχείς αφού η συσκευή δε μπόρεσε τελικά να ανιχνεύσει τις συχνότητες. Η Microsoft με τη σειρά της κατηγορεί τον FCC πως η συγκεκριμένη συσκευή δεν λειτουργεί σωστά λόγω κάποιας βλάβης.

## Εξωτερικοί σύνδεσμοι
* http://www.news.com/White-space-spectrum-debate-rages/2100-1034_3-6202753.html  
* http://www.lockergnome.com/theoracle/2007/09/21/white-spaces-coalition-tries-again/  
* http://www.engadget.com/tag/white+space/#content 

Κατηγορία:Πρόσβαση στο διαδίκτυο
Κατηγορία:Ασύρματο δίκτυο
Άρντιαν Κοζνίκου

Ο **Άρντιαν Κοζνίκου** (κροατικά *Ardian Kozniku*) είναι  Κροάτης πρώην ποδοσφαιριστής που αγωνιζόταν στην επίθεση και ήταν μέλος της Εθνικής Κροατίας που κατέλαβε την τρίτη θέση στο Παγκόσμιο Κύπελλο του 1998 στα γήπεδα της Γαλλίας.

## Βιογραφία
Γεννημένος στις 27 Οκτωβρίου του 1967 στη Ντιακόβιτσα του Κοσόβου από Αλβανούς γονείς, ξεκίνησε το ποδόσφαιρο από την τοπική Βλαζνίμι και το 1988 παραχωρήθηκε στην Πρίστινα. Αργότερα πήρε μεταγραφή στην κροατική Χάυντουκ Σπλιτ όπου έμεινε έως το 1994 συνεχίζοντας την καριέρα του στις γαλλικές Κάννες και Χάβρη ενώ το 1997 είχε ένα σύντομο πέρασμα από τον ΑΠΟΕΛ προτού μετακινηθεί στην Μπαστιά. Το καλοκαίρι του 1998 επέστρεψε στην Κροατία κσι συγκεκριμένα στην Ντιναμό Ζάγκρεμπ. Ακολούθησαν η Κέρντεν και η Χριβάτσκι Ντραγκοβόλιακ όπου ολοκλήρωσε την καριέρα του το 2002.

Με την Εθνική Κροατίας είχε από το 1994 μέχρι το 1998, 7 συμμετοχές και 2 γκολ.

## Καριέρα

## Παραπομπές


Κατηγορία:Γιουγκοσλάβοι ποδοσφαιριστές
Κατηγορία:Κροάτες ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εθνικής Κροατίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Χάιντουκ Σπλιτ
Κατηγορία:Προπονητές ποδοσφαίρου ΦΚ Σκεντίγια
Κατηγορία:Ποδοσφαιριστές Α΄ κατηγορίας Κύπρου
Γράφος διαστημάτων

thumb|300px|Επτά διαστήματα πάνω στην γραμμή των πραγματικών και ο αντίστοιχος γράφος διαστημάτων με επτά κόμβους.
Στην θεωρία γράφων, ένας **γράφος διαστημάτων** είναι ο γράφος που αναπαριστά τη σχέση μη κενών τομών μεταξύ  διαστημάτων στον άξονα των πραγματικών αριθμών. Πιο συγκεκριμένα, υπάρχει ένας κόμβος για κάθε διάστημα στην οικογένεια διαστημάτων και μία ακμή μεταξύ κάθε ζεύγους κόμβων που αντιστοιχούν σε διαστήματα των οποίων η τομή είναι μη κενή.

## Μαθηματικός ορισμός
Έστω I_1, I_2, \ldots, I_n \subset \R, n διαστήματα στους πραγματικούς αριθμούς, δηλαδή I_k = [x_k, y_k] για κάποιους πραγματικούς αριθμούς x_k . Τότε, ο μη κατευθυνόμενος γράφος που αντιστοιχεί σε αυτά τα διαστήματα είναι ο G = (V, E) όπου το σύνολο των κόμβων
:V = \{I_1, I_2, \ldots, I_n\} ,
και το σύνολο των ακμών
:E = \left\{ \{I_\alpha, I_\beta\} :  I_\alpha \cap I_\beta \neq \emptyset \right\},
δηλαδή υπάρχει ακμή μεταξύ των I_\alpha και I_\beta ανν η τομή τους δεν είναι κενή.

Οι γράφοι διαστημάτων βρίσκουν εφαρμογές σε αρκετούς τομείς των εφαρμοσμένων μαθηματικών, και υπάρχουν αρκετοί αποδοτικοί αλγόριθμοι σε αυτούς τους γράφους που λύνουν προβλήματα που είναι υπολογιστικά δύσκολα σε γενικούς γράφους.

## Εφαρμογές
Οι γράφοι διαστημάτων είναι χρήσιμα στην μοντελοποίηση κατανομής πόρων στην επιχειρησιακή έρευνα. Κάθε διάστημα αντιπροσωπεύει ένα αίτημα δέσμευσης ενός πόρου για μία συγκεκριμένη χρονική περίοδο. Το πρόβλημα μεγίστου βάρους ανεξάρτητου συνόλου για τον γράφο αναπαριστά την εύρεση της καλύτερης υποοικογένειας διαστημάτων που μπορεί να ληφθεί χωρίς τα διαστήματα να τέμνονται.

Επίσης, η εύρεση οικογένειας διαστημάτων που αναπαριστούν ένα γράφημα διαστημάτων, μπορεί να να χρησιμοποιηθεί ως τρόπος σύνθεσης παρακείμενων υπακολουθιών στην χαρτογράφηση του DNA.

Τα γραφήματα διαστημάτων είναι χορδικοί γράφοι και επομένως και τέλειος γράφος. Τα συμπληρώματά τους είναι οι συγκριτικοί γράφοι και η σχέση σύγκρισης είναι ακριβώς η διάταξη των διαστημάτων.

## Δείτε επίσης
* Πλήρης γράφος
* Επίπεδος γράφος

## Παραπομπές


Κατηγορία:Θεωρία γράφων
The Bad Seed (μυθιστόρημα)

**The Bad Seed** (αγγλ. *Ο κακός σπόρος*) είναι μυθιστόρημα του συγγραφέα Γουίλιαμ Μαρτς από το 1954. Προτάθηκε το 1955 για το βραβείο National Book Award. Ήταν η τελευταία σημαντική εργασία του Μαρτς, και, αν και δημοσιεύτηκε εν ζωή του, είχε τεράστια επιτυχία, τόσο εμπορική όσο και στους κριτικούς μετά από το θάνατό του, έναν μήνα αργότερα.
Παρουσιάστηκε στο θέατρο του Broadway με μεγάλη επιτυχία και για μεγάλο χρονικό διάστημα σε μια διασκευή του Μάξγουελ Άντερσον, ενώ στον κινηματογράφο και σε σκηνοθεσία του Μέρβιν Λερόι προτάθηκε για το βραβείο Academy Award.  

## Πλοκή

Κεντρικός χαρακτήρας της ιστορίας είναι η Κριστίνε Πένμαρκ, μια νέα μητέρα που ανακαλύπτει ότι η οκτάχρονη κόρη της, η Ρόντα, είναι δολοφόνος. Παρακινούμενη από παράξενα όνειρα και το χόμπι της για θεωρίες της ψυχιατρικής, η Κριστίνε αρχίζει να υποψιάζεται ότι μάλλον είναι υιοθετημένο παιδί και, πιθανόν, η μοναδική απόγονος ενός δολοφόνου, του Μπέσι Ντένκερ.

Η Ρόντα μας παρουσιάζεται έμμεσα ως μια ψυχρή ψυχοπαθής που έμοιασε την γιαγιά της και δεν διστάζει ακόμα και να σκοτώσει εάν είναι απαραίτητο για να πετύχει αυτό που θέλει. Η Κριστίνα τελικά κατορθώνει να ανακαλύψει την αλήθεια, αλλά η Ρόντα έχει σκοτώσει ήδη τρεις ανθρώπους (μια γιαγιά, τον Κλοντ και τον Λίροϊ) και ένα σκυλάκι.

Η μητέρα της αφού αντιλήφθηκε την αλήθεια βρίσκεται σε ένα φοβερό δίλημμα, αφού ξέρει ότι η κόρη της θα συνεχίζει τις κακές της πράξεις. Η Κριστίνε αποφασίζει να λύσει το πρόβλημα δίνοντας στην Ρότα μιας θανατηφόρα δόση χαπιών ύπνου και αυτοκτονεί. Η Ρόντα, εντούτοις, ως εκ θαύματος θα επιζήσει. Εδώ τελειώνει η ιστορία.

## Κινηματογραφήσεις
Η ιστορία προσαρμόστηκε από τον John Lee Mahin και παρουσιάστηκε στον κινηματογράφου το 1956 σε σκηνοθεσία του Μέρβιν Λερόι. Το 1985 παρουσιάστηκε στην τηλεόραση σε σκηνοθεσία του Πολ Γουίντκος.

## Παραπομπές


## Εξωτερικοί σύνδεσμοι
* The National Book Foundation's List of awards by year.

Κατηγορία:Αμερικανικά μυθιστορήματα
Κατηγορία:Μυθιστορήματα τρόμου
Κατηγορία:Μυθιστορήματα που έγιναν ταινίες
Λιου Τσάο-σιουάν

Ο **Λιου Τσάο-σιουάν** (Liu Chao-shiuan, 1943-) , στα κινέζικα: : 劉兆玄, Pinyin: Liú Zhàoxuán, είναι πολιτικός και ήταν πρωθυπουργός της Ταϊβάν από το 2008 ως την παραίτησή του , το 2009.

## Βιογραφία
Γεννήθηκε στις 10 Μαΐου του 1943 στο Λιουγιάνγκ της Χουνάν. Σπούδασε στο Εθνικό Πανεπιστήμιο της Ταϊβάν, από όπου πήρε μπάτσελορ στη Χημεία το 1965. Στη συνέχεια έλαβε το διδακτορικό του από το Πανεπιστήμιο του Τορόντο το 1971. Το 1968 ολοκλήρωσε μάστερ από το πανεπιστήμιο του Σέρμπρουκ.
Ο Λιου υπήρξε υπουργός Μεταφορών την περίοδο από το 1993 ως το 1996. Το 2004 έγινε πρόεδρος του Πανεπιστημίου Σουτσόου. Τον Απρίλιο του 2008 επελέγη για την πρωθυπουργία της Δημοκρατίας της Κίνας. Η θητεία του ως πρωθυπουργού ξεκίνησε με τη νέα κυβέρνησητου Μα στις 20 Μαΐου του 2008.

Στις 7 Σεπτεμβρίου του 2009 ο πρωθυπουργός παραιτήθηκε έπειτα από την κριτική που του έγινε για τους χειρισμούς του στην τραγωδία του περασμένου μήνα, όταν 670 άνθρωποι έχασαν τη ζωή τους από τον τυφώνα Μορακότ. Τον διαδέχθηκε στην πρωθυπουργία ο Γου Ντεν-γι.

## Παραπομπές

 

Λιου
Κατηγορία:Ταϊβανέζοι πανεπιστημιακοί
Αχμέτ Τιντιάν Σουαρέ

Ο **Αχμέτ Τιντιάν Σουαρέ** (Ahmed Tidiane Souaré, 1951-) είναι πολιτικός από τη Γουινέα, ο οποίος υπηρέτησε ως πρωθυπουργός από τις 22 Μαΐου 2008ως τις 24 Δεκεμβρίου του 2008.

## Καριέρα
Διορίστηκε Υπουργός Ορυχείων και Γεωλογικών Θεμάτων στις 8 Μαρτίου του 2005 προτού μετακινηθεί στο αξίωμα του Υπουργού Προεδρίας αρμοδίου για την Ανώτατη Εκπαίδευση και την Επιστημονική Έρευνα στις 29 Μαΐου του 2006. Υπηρέτησε στο τελευταίο αξίωμα ως το 2007.

## Πρωθυπουργία
Με τηλεοπτικό διάταγμα του Προέδρου Λανσάνα Κοντέ στις 20 Μαΐου του 2008, ανακοινώθηκε η απόλυση του πρωθυπουργού Λανσάνα Κουγιατέ και ο διορισμός του Σουαρέ ως αντικαταστάτη του Η ορκωμοσία του έγινε στις 23 Μαΐου του ιδίου χρόνου. Τον Δεκέμβριο του 2008 ο πρόεδρος Κοντέ απεβίωσε και ακολούθησε το πραξικόπημα, με το οποίο την εξουσία κατέλαβε ο στρατιωτικός Μουσά Νταντίς Καμαρά. Νέος πρωθυπουργός διορίστηκε στις 30 Δεκεμβρίου του 2008 ο Καμπινέ Κομαρά.

## Συλλήψεις
Ο πρώην πρωθυπουργός συνελήφθη στις 23 Μαρτίου του 2009 και τέθηκε υπό κράτηση, μαζί με δύο ακόμα πρώην υπουργούς, κατηγορούμενος για διασπάθιση δημόσιου χρήματος από εταιρείες εκμετάλλευσης μετάλλων.. Οι τρεις τους απελευθερώθηκαν έπειτα από την καταβολή εγγύησης στις 2 Απριλίου του 2009. Το καλοκαίρι του ίδιου χρόνου, ο Σουαρέ συνελήφθη ξανά και απελευθερώθηκε την 1η Ιουλίου, επειδή δεν είχε πληρώσει στο στρατιωτικό καθεστώς τα χρήματα, τα οποία κατηγορήθηκε από τη χούντα ότι υπεξαίρεσε (12 δις φράγκα Γουινέας) την περίοδο 2004-06 όταν ήταν υπουργός αρμόδιος για τα ορυχεία. 

## Παραπομπές


Κατηγορία:Πρωθυπουργοί της Γουινέας
Πλίνιος ο Νεότερος

Ο **Γάιος Πλίνιος Καικίλιος** (*Gaius Plinius Caecilius Secundus*, 61 - 113), γνωστότερος ως **Πλίνιος ο Νεότερος**, ήταν δικηγόρος, συγγραφέας και δικαστής της αρχαίας Ρώμης. Ήταν ανιψιός του Πλίνιου του Πρεσβύτερου, ο οποίος συμμετείχε στην ανατροφή του.

Έγραψε ποίηση, ρητορικούς λόγους και επιστολές προς δημοσίευση, ένα νέο, υποκειμενικό είδος μη μυθοπλαστικού πεζού λόγου. Μετά από μία πολύχρονη πολιτική καριέρα και ανέλιξη στα κρατικά αξιώματα, το 110 διορίστηκε πρέσβης του Αυτοκράτορα στη Βιθυνία. Σε επιστολή που έγραψε το  112 στον αυτοκράτορα Τραϊανό ζητούσε οδηγίες για τη μεταχείριση των χριστιανών της Βιθυνίας. Ήταν η εποχή που εξαπλωνόταν η νέα θρησκεία και ο Πλίνιος διεξήγαγε ανακρίσεις και έρευνες. Ήταν αυτόπτης μάρτυρας της έκρηξης του Βεζούβιου, το 79 όταν καταστράφηκε η Πομπηία και η μαρτυρία του διασώθηκε σε δύο επιστολές του. 

To κύριο έργο του είναι οι *Επιστολές* (Epistulae).

## Σύνδεσμοι
* Βίλλα Κωμωδία (Λιέρνα)

## Παραπομπές


Πλινιος Νεοτερος
Πλινιος Νεοτερος
Πλινιος Νεοτερος
Πλινιος Νεοτερος
Πλινιος Νεοτερος
Πλινιος Νεοτερος
Κατηγορία:Επικριτές του Χριστιανισμού
Αεροναυτιλία

Γενικά με τον όρο **αεροναυτιλία** χαρακτηρίζεται σήμερα το σύνολο των γνώσεων και χειρισμών που απαιτούνται για μια ασφαλή πτήση συγκεκριμένου προορισμού συμπεριλαμβανομένης της από-προσγείωσης, από-προσνήωσης ή από-προσθαλάσσωσης, (κατά περίπτωση).

Συγκεκριμένα η αεροναυτιλία σχετίζεται με τις μεθόδους καθορισμού πορείας αεροσκάφους, της εύρεσης της θέσεώς του, δηλαδή του γεωγραφικού στίγματός του, ανά πάσα στιγμή, καθώς και ότι αφορά την ασφάλεια της πτήσης.

Παλαιότερα, (μέχρι πριν 40 χρόνια), η αεροναυτιλία διακρίνονταν σε αεροπλοΐα (για τα ελαφρύτερα του αέρα μέσα, π.χ. αερόστατα, αερόπλοια και ανεμόπτερα) και σε αεροπορία (για τα βαρύτερα του αέρα μέσα, π.χ. αεροσκάφη και ελικόπτερα). Με την ταχύτατη όμως εξέλιξη των πτήσεων σήμερα η αεροναυτιλία αποτελεί μέρος της γενικότερης αεροναυτικής στην οποία υπάγονται τόσο οι παραπάνω επιμέρους διακρίσεις καθώς επίσης και η αεροναυπηγική.

Όπως στη Ναυτιλία, κατ΄ επέκταση και στην αεροναυτιλία οι γνώσεις σχεδόν ταυτίζονται και εφαρμόζονται είτε με παρατήρηση είτε με τη βοήθεια ηλεκτρονικών οργάνων. Και στην αεροναυτιλία εφαρμόζεται η αστρονομική ναυτιλία η δε εύρεση του στίγματος γίνεται ομοίως με παρατήρηση ή με αναμέτρηση ή με τη λεγόμενη ραδιοναυτιλία.

Όπως είναι γνωστό η γεωγραφική θέση ενός κινητού σε μια χρονική στιγμή κθορίζεται από τις γεωγραφικές συντεταγμένες που είναι το γεωγραφικό μήκος και το γεωγραφικό πλάτος. Επίσης σε μία σφαίρα βραχύτερη διαδρομή μεταξύ δύο σημείων της επιφάνειάς της είναι τόξο του μέγιστου κύκλου που διέρχεται από τα δύο σημεία, λεγόμενη ορθοδρομία. 
Η στοιχειώδης τροχιά του οχήματος καθορίζεται από τη διόπτευση αυτού, δηλαδή από τη γωνία που σχηματίζει ο διαμήκης άξονας του οχήματος με τον τοπικό μεσημβρινό. Στην αεροναυτιλία, όπως ακριβώς και στη ναυσιπλοΐα, επί σταθερής πορείας η γραμμή επί της οποίας κινείται το όχημα τέμνει τους μεσημβρινούς κατά την ίδια γωνία όπου πάνω σε χάρτες μερκατορικής προβολής απεικονίζεται ως ευθεία η οποία και λέγεται λοξοδρομία.
Το δε γεωγραφικό στίγμα του μέσου μπορεί να προσδιοριστεί είτε με αναμέτρηση, που αποτελεί ένα είδος άθροισης στοιχείων χρόνου, ταχύτητας και κατεύθυνσης, που είναι ανεξάρτητη από επικοινωνία με εξωτερικά σημεία αναφοράς, με το μειονέκτημα όμως της αύξησης σφάλματος ανάλογα των καιρικών συνθηκών και του διαρρέοντος χρόνου, είτε με την παρατήρηση εξωτερικών σημείων αναφοράς όπου η περίπτωση σφάλματος ελαχιστοποιείται.

Η Αεροναυτιλία με παρατήρηση ανάλογα του σημείου και μέσων αναφοράς έχει εξελιχθεί σήμερα σε:
* Αστρονομική αεροναυτιλία
* Ραδιο-αεροναυτιλία και
* Δορυφορική αεροναυτιλία.

## Δείτε επίσης
* Αδρανειακή αεροναυτιλία
* Αεροναυτιλία Ντόπλερ

## Εξωτερικοί σύνδεσμοι
* 

Κατηγορία:Αεροναυτική
*
Αντρέι Ιορντάν

Ο **Αντρέι Ιορντάν** (*Андрей Андреевич Иордан*, 22 Δεκεμβρίου 1934 - 20 Ιανουαρίου 2006)  ήταν πολιτικός από την Κιργιζία. 

Γεννήθηκε στο Κλάρους της επαρχίας Σαράτοβ της τότε Σοβιετικής Ένωσης. Ασχολήθηκε με την πολιτική και διετέλεσε υπουργός βιομηχανίας, διεθνές εμπορίου και προεδρίας ενώ για σύντομο χρονικό διάστημα, συγκεκριμένα από τις 29 Νοεμβρίου 1991 ως τις 10 Φεβρουαρίου 1992 χρημάτισε πρωθυπουργός της χώρας. Στην πρωθυπουργία τον διαδέχθηκε ο Tursunbek Chyngyshev. Για κάποια διαστήματα διετέλεσε σύμβουλος διαφόρων πρωθυπουργών.

Απεβίωσε στο Μπισκέκ της Κιργιζίας.

## Παραπομπές


Κατηγορία:Πρωθυπουργοί της Κιργιζίας
Κατηγορία:Αποδέκτες του Τάγματος της Φιλίας των Λαών
Μαγνητική επαγωγή

Με τον όρο **μαγνητική επαγωγή**, ή *μαγνήτιση εξ επαγωγής*, χαρακτηρίζεται το φαινόμενο της μαγνήτισης, (δηλαδή της μετάδοσης των μαγνητικών ιδιοτήτων), που προέρχεται από επαγωγή, δηλαδή είτε από κάποια απόσταση, είτε από την είσοδο ενός μαγνητικού σώματος μέσα σε μαγνητικό πεδίο, είτε ακόμη και εκ της δημιουργίας μαγνητικού πεδίου κοντά ή γύρω από ένα μαγνητικό σώμα.

Για παράδειγμα αν μια μεταλλική ράβδος από μαλακό σίδηρο τοποθετηθεί ή βρεθεί μέσα σε μαγνητικό πεδίο τότε αυτή θ΄ αρχίσει να συμπεριφέρεται ως μαγνήτης, θα εμφανίζει δηλαδή μαγνητική ροή. Η μαγνήτιση αυτή της ράβδου οφείλεται στον προσανατολισμό των στοιχειωδών μαγνητών που την συναποτελούν.

Το μέγεθος που μας δίνει την κατάσταση μαγνήτισης ενός υλικού ονομάζεται **ένταση μαγνήτισης**, και είναι μέγεθος διανυσματικό. Το μέγεθος αυτό ισούται με το πηλίκο της συνισταμένης της μαγνητικής ροπής επί ενός όγκου υλικού προς τον ίδιο τον όγκο του. Αυτό αποδίδεται με τον μαθηματικό τύπο **J = ΔΜ / ΔV**. Η δε φορά μαγνήτισης ενός υλικού είναι πάντα η αυτή της μαγνητικής του ροπής. 
*Συνεπώς από τον παραπάνω τύπο συνάγεται πως όλα τα υλικά που σημειώνουν μαγνητική ροπή έχουν και μαγνήτιση.
*Η μαγνήτιση που συμβαίνει σ΄ ένα υλικό **εξ επαγωγής**, είναι ανάλογη με την ένταση του αιτιατού μαγνητικού πεδίου.

## Δείτε επίσης
*Μαγνητικό πεδίο
*Μαγνητική επιδεκτικότητα
*Μαγνητική διαπερατότητα
*Μαγνητική υστέρηση

Επαγωγή
Κατηγορία:Φαινόμενα
Λιθοβολισμός

**Λιθοβολισμός** είναι το ρίξιμο του λίθου. Υπήρξε από τους πιο παλιούς και πιο άγριους τρόπους θανάτωσης των εγκληματιών και των παραβατών, ιδίως των ηθικών νόμων (γνωστά είναι από τη Αγία Γραφή ο λιθοβολισμός της μοιχαλίδας και του πρωτομάρτυρα Στέφανου).

Στην εκτέλεση του καταδικασμένου, από την κοινή γνώμη ή την πολιτεία, έπαιρνε μέρος σημαντικός αριθμός ανθρώπων. Ο λιθοβολισμός συνήθως γινόταν έξω από την πόλη. Ο κατάδικος τοποθετούνταν στη μέση και δεχόταν πέτρες από το πλήθος μέχρι να πεθάνει από πολλαπλούς τραυματισμούς και αιμορραγία. Αυτή η μέθοδος εκτέλεσης σήμερα είναι περισσότερο συνδεδεμένη με τον Ισλαμικό Νόμο.

## Εξωτερικοί σύνδεσμοι
* 
* 

Κατηγορία:Μέθοδοι εκτέλεσης
Κατηγορία:Θρησκευτικές ποινές
Οργανικές αρσίνες

Οι **οργανικές αρσίνες** είναι οργανικές ενώσεις που αποτελούν παράγωγα της Αρσίνης με μια τουλάχιστον οργανική ρίζα, αντίστοιχες με τις οργανικές αμίνες και τις οργανικές φωσφίνες. Το όνομά τους προέρχεται εκ της αγγλικής *arsines* (arsenic + ines = παράγωγα του στοιχείου αρσενικού).

Οι οργανικές αρσίνες διακρίνονται σε πρωτοταγείς ενώσεις (με ένα αλκύλιο), δευτεροταγείς (με δύο αλκύλια), τριτοταγείς (με τρία αλκύλια). Υπάρχουν ακόμη και τεταρτοταγείς αρσίνες, οι λεγόμενες του αρσωνίου. Οι πρώτες δύο κατηγορίες παρασκευάζονται με αναγωγή των αλκυλιωμένων παραγώγων του αρσενικώδους οξέος, ενώ οι τριτοταγείς από τριχλωριούχο αρσενικό και οργανομαγνησιακές ενώσεις. Από των τελευταίων με προσθήκη αλκυλαλογονιδίων λαμβάνονται οι τεταρτοταγείς ενώσεις του αρσωνίου.

Οι οργανικές αρσίνες, και ιδιαίτερα οι άκυκλες, είναι σε αέρια ή υγρά μορφή με χαμηλό σημείο ζέσεως και παρουσιάζουν οσμή σκόρδου. Αντίθετα οι τεταρτοταγείς ενώσεις του αρσωνίου  είναι κρυσταλλικά στερεά με ισχυρή βασική αντίδραση παρέχοντας άλατα.

Όλες οι αρσίνες, και περισσότερο οι πτητικές, είναι ισχυρά δηλητηριώδεις και χρήζουν ιδιαίτερης προσοχής. Οι αρσίνες σε χρήση περιλαμβάνονται στα χημικά όπλα, στη κατηγορία των ερεθιστικών.

## Σημαντικότερες αρσίνες
Σπουδαιότερες αρσίνες εκ των οποίων και γίνεται χρήση σε χημικά όπλα είναι:

# Η χλωριούχος διφαινυλαρσίνη (ή πταρνίτης)
# Η διχλωριούχος αιθυλαρσίνη
# Η διβρωμιούχος αιθυλαρσίνη
# Η χλωριούχος φαινυλαρσίνη, κ.ά.

## Δείτε επίσης
*Αρσενικό
*Αρσίνη
Κατηγορία:Οργανικές ενώσεις με αρσενικό
Κατηγορία:Χημικές υπερομόλογες σειρές
Άντριαν Άλστον

Ο **Άντριαν Άλστον** (Adrian Alston) είναι παλαίμαχος ποδοσφαιριστής και πρώην διεθνής Αυστραλός καθώς και μέλος της ομάδας που συμμετείχε στο Μουντιάλ του 1974.

## Βιογραφικό
Γεννημένος στις 6 Φεβρουαρίου του 1949 στο Πρέστον της Αγγλίας μετανάστευσε στην Αυστραλία όπου έκανε αισθητή την παρουσία του ως επιθετικός το 1970 με τη φανέλα της* St George Saints* όταν και κλήθηκε στην Εθνική.Με την Εθνική Αυστραλίας συμμετείχε στο Μουντιάλ του 1974,γεγονός που του έδωσε την ευκαιρία να αγωνιστεί στο αγγλικό πρωτάθλημα με τις Λούτον (1974-75) και Κάρντιφ (1975-76) .Αργότερα αγωνίστηκε στις ΗΠΑ καθώς και σε διάφορες αυστραλιανές ομάδες.

Με την Εθνική Αυστραλίας είχε συνολικά 39 συμμετοχές και 7 τέρματα (χωρίς να υπολογίζονται οι ανεπίσημοι διεθνείς αγώνες) .

## Παραπομπές


## Πηγές

* rsssf.com

Κατηγορία:Αυστραλοί ποδοσφαιριστές
Κατηγορία:Ποδοσφαιριστές Εθνικής Αυστραλίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Κάρντιφ Σίτι
Κατηγορία:Ποδοσφαιριστές Λούτον Τάουν
Σερόφ

thumb|right|300px|Κεντρική πλατεία του Σερόφ
thumb|right|300px|Το Σχολείο №20 στο κέντρο του Σερόφ
Το **Σερόφ** (ρωσικά: *Серόв*) είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 99.373 κατοίκους σύμφωνα με την απογραφή του 2010. Η πόλη απέχει σιδηροδρομικά 388 χλμ. και οδικά 344 χλμ. από το Αικατερίνμπουργκ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Βρίσκεται στις όχθες της Κάκβας.

## Οικονομία
Οι δύο μεγαλύτερες επιχειρήσεις είναι οι *μεταλλουργικές εγκαταστάσεις A.K. Σερόφ* και οι εγκαταστάσεις σιδηροκραμάτων Σερόφ. Οι τελευταίες παράγουν περίπου το 5% του σιδηροχρωμίου παγκοσμίως. Οι εγκαταστάσεις παραγωγής ενέργειας του Σερόφ (Σερόφσκαγια ΓΚΡΕΣ) παρέχουν ηλεκτρική ενέργεια στην περιοχή. Η πόλη είναι το κέντρο μιας περιοχής μεταλλείων λιγνίτη, σιδήρου, βωξίτη, και ορυχείων χρυσού.

## Ιστορία
Πριν από την επανάσταση το Σερόφ (τότε Ναδέζδινσκ) ήταν ένα από τα κέντρα της Ορθοδοξίας στα Ουράλια.

## Παραπομπές


## Εξωτερικοί σύνδεσμοι
* 
* Σερόφ

Κατηγορία:Πόλεις του Όμπλαστ του Σβερντλόφσκ
Νάια

**Νάια** ονομάζονταν οι αγώνες που γίνονταν προς τιμήν του Δία κάθε 4 χρόνια στην Αρχαία Δωδώνη από τον 3ο αιώνα π.Χ. μέχρι τον 4ο αιώνα μ.Χ. 
Στα Νάια γινόταν γυµνικοί και δραµατικοί αγώνες, αλλά και πιθανότατα µουσικοί αγώνες και αρµατοδροµίες, ενώ ακόμη αργότερα κατά τους ρωµαϊκούς χρόνους στο θέατρο γινόταν και θηριοµαχίες.

Από τις επιγραφές της Δωδώνης, αναφέρονται τα αξιώματα Ναΐαρχος, Αγωνοθέτης και Ναϊκοί Εύθυνοι καθώς και τα αθλήματα πάλη, παγκράτιο, πυγμαχία και πένταθλον.

Γραπτές µαρτυρίες πιστοποιούν ότι λάμβαναν χώρα δραµατικοί αγώνες και αναφέρεται η
διδασκαλία τραγωδίας του Ευριπίδη (Αρχέλαος) και της άγνωστης τραγωδίας
Αχιλλεύς του Χαιρήµονος.

Επειδή πιστευόταν ότι ο Δίας κατοικούσε στις ρίζες της ιερής φηγού (βελανιδιάς), γι' αυτό ονομάστηκε Νάιος Δίας, από το ρήμα "ναίω" = κατοικώ και στη συνέχεια η εορτή του "Νάια".

Τα Νάια πιθανότατα καθιερώθηκαν κατά την περίοδο της βασιλείας του Πύρρου (297-272 π.Χ.) και από ενεπίγραφη μαρτυρία προκύπτει ότι συνέχισαν να τελούνται ως το 240/241 µ.Χ. Θεωρείται ότι συνεχίστηκαν ως το τέλος του 4ου αι. μ.Χ. όταν σταμάτησαν να τελούνται ως εθνική εορτή με την επικράτηση του χριστιανισµού.

Τα Νάια είναι μια από τις έξι διοργανώσεις που αναφέρονται στο μηχανισμό των Αντικυθήρων και συγκεκριμένα με το όνομα Νάα, τα οποία γίνονταν στο ίδιο έτος με τα Νέμεα, το επόμενο έτος από τα Ολύμπια (τους Ολυμπιακούς Αγώνες) και το προηγούμενο έτος από τα Πύθια.

## Εξωτερικοί σύνδεσμοι
*Τα Νάϊα αναγεννώνται, Ένωση Κλασσικού Αθλητισμού Δωδώνη Ιωαννίνων

## Αναφορές


Κατηγορία:Αθλητικές διοργανώσεις στην αρχαία Ελλάδα
Κατηγορία:Αρχαία Δωδώνη
Νεκρομαντείο

thumb|300px|right|Νεκρομαντείο του Αχέροντα. Η Υπόγεια Ιερά Κρύπτη με τις Τοξωτές καμάρες
Η λέξη **Νεκρομαντείο** προέρχεται από την αρχαία ελληνική ***Νεκυομαντείο*** η οποία αποτελείται από τις: ***νέκυς*** (=νεκρός) και μαντεία δηλώνοντας τη μαντεία από τους νεκρούς.

Τα νεκρομαντεία της αρχαιότητας ιδρύονταν συνήθως σε μέρη τα οποία θύμιζαν **είσοδο προς τον κάτω κόσμο**, τον **[[Άδης (μυθολογία)|Άδη]]**, τον κόσμο των νεκρών. Έτσι, σπηλιές, χάσματα γης, ποτάμια ή λίμνες (Αχερουσία λίμνη) που θεωρούνταν πύλες εισόδου στον του Άδη αλλά και σημεία από τα οποία ο νεκρός ανέβαινε στον πάνω κόσμο για να απαντήσει στα ερωτήματα που του έθεταν, ήταν ιδανικοί χώροι για τα νεκρομαντεία. Η ύπαρξή τους στηρίζεται στην πίστη του αρχαίου ελληνικού κόσμου, ότι η ψυχή κατά την απελευθέρωσή της από το σώμα, αποκτούσε μαντικές ικανότητες.

Στα νεκρομαντεία προσέφευγαν οι πιστοί για να συμβουλευτούν τις ψυχές των νεκρών μέσω της μαντικής (νεκρομάντεις) με σκοπό τη γνώση του μέλλοντος ή την αποκάλυψη κρυμμένων αντικειμένων (παραπλήσια μορφή: πνευματισμός). Η ψυχή του νεκρού ανέβαινε από τον κάτω κόσμο, κάτι που επιτυγχάνονταν με την τήρηση ενός συγκεκριμένου τελετουργικού.

Το πιο διάσημο νεκρομαντείο της αρχαιότητας ήταν το **[[Νεκρομαντείο Αχέροντα|Νεκρομαντείο του Αχέροντα]]**.

Κατηγορία:Αρχαία μαντεία
Κατηγορία:Άδης
Ίδρυμα Διοικητικού Δικαίου Μ. Στασινοπούλου

Το **Ίδρυμα Διοικητικού Δικαίου Μ. Στασινοπούλου** δημιουργήθηκε το 1976 με πρώτη δωρεά μέρος της χορηγίας που έλαβε ο καθηγητής, δικαστής και ποιητής Μιχαήλ Δ. Στασινόπουλος ως πρώτος -προσωρινός- Πρόεδρος της Ελληνικής Δημοκρατίας.
   
Σκοπός του ιδρύματος είναι η προώθηση του Δημοσίου Δικαίου. Για την εκπλήρωση του σκοπού αυτού χορηγούνται υποτροφίες. Η επιλογή των υποτρόφων γίνεται με εξετάσεις. Σήμερα υπάρχουν περισσότεροι από ενενήντα υπότροφοι του Ιδρύματος Μ. Στασινόπουλου.

Άλλη κύρια δραστηριότητα του ιδρύματος είναι η διοργάνωση του Σεμιναρίου Διοικητικού Δικαίου που διανύει τον τριακοστό τρίτο χρόνο ζωής και είναι θεσμός στο χώρο του Δημοσίου Δικαίου. 

## Εξωτερικοί σύνδεσμοι
*Επίσημη ιστοσελίδα του ιδρύματος 

Διοικητικού Δικαίου Μ. Στασινοπούλου
Πολυστυρένιο

Το **πολυστυρένιο** (πολυφαινυλαιθένιο) είναι ένας αρωματικός υδρογονάνθρακας ο οποίος παράγεται από το μονομερές στυρένιο. Το πολυστυρένιο είναι στερεό σε θερμοκρασία δωματίου, αλλά λιώνει όταν ζεσταθεί και ξαναγίνεται στερεό όταν κρυώσει.

Χρησιμοποιείται για την παραγωγή υλικών όπως η διογκωμένη πολυστερίνη (EPS) και η εξηλασμένη πολυστερίνη (XPS) είτε με μονωτική χρήση αλλά και για ελαφρά, περίπλοκα σχήματα που χρησιμοποιούνται ως υλικά συσκευασίας και φόρμες για χύτευση μετάλλων, αλλά και για πολλές άλλες εφαρμογές.

Ανακαλύφθηκε το 1839 από τον Eduard Simon στο Βερολίνο.

Κατηγορία:Αρωματικοί υδρογονάνθρακες
Κατηγορία:Πλαστικά
Μαυροβουνιακή γλώσσα

Η **Μαυροβουνιακή γλώσσα** (crnogorski jezik, црногорски језик / τσρνογκόρσκι γιέζικ) είναι μια τυποποιημένη εκδοχή της σερβοκροατικής γλώσσας και ομιλείται από τους Μαυροβούνιους. Από το 2007 είναι επίσημη γλώσσα του Μαυροβουνίου. Έχει σαν βάση (όπως και τα σερβικά, τα κροατικά και τα βοσνιακά) τη στοκαβική διάλεκτο της σερβοκροατικής της οποίας και αποτελεί συστατικό στοιχείο. Η γλώσσα του Μαυροβουνίου ιστορικά και παραδοσιακά ονομαζόταν σερβική.

## Αλφάβητο

Το αλφάβητο της μαυροβουνιακής γλώσσας έχει 32 γράμματα, δύο περισσότερα από τα άλλα σερβοκροατικά αλφάβητα. Για την γραφή της γλώσσας χρησιμοποιούνται ισότιμα το λατινικό και το κυριλλικό σύστημα γραφής.

*Λατινικό αλφάβητο: A B C Č Ć D Dž Đ E F G Η I J K L Lj M N Nj Ο P R S Š **Ś** T U V Z Ž **Ź**.
*Κυριλλικό αλφάβητο: А Б Ц Ч Ћ Д Џ Ђ Е Ф Г Х И Ј К Л Љ М Н Њ Ο П Р С Ш **С́** Т У В З Ж **З́**.

## Πηγές
* Institut za crnogorski jezik i književnost, icjk.me

Κατηγορία:Γλώσσες του Μαυροβουνίου
Μουζί Ιζέτ

Ο **Μουζί Ιζέτ** ή **Μουσταφά Κεμάλ Ιζέτ**, όπως είναι το πλήρες όνομά του, είναι παλαίμαχος διεθνής ποδοσφαιριστής της Εθνικής Τουρκίας και αγωνιζόταν ως μέσος. Είναι Τουρκοκύπριος στην καταγωγή αλλά γεννήθηκε στο Λονδίνο .

## Βιογραφικό
Ο **Ιζέτ** γεννήθηκε στις 31 Οκτωβρίου του 1974 και ξεκίνησε τη σταδιοδρομία του από τις Ακαδημίες της Τσέλσι χωρίς όμως να αγωνιστεί με αυτή στο αγγλικό πρωτάθλημα. Το 1996 μετακινήθηκε στην Λέστερ Σίτι όπου παρέμεινε μέχρι το καλοκαίρι του 2004 όταν η ομάδα υποβιβάστηκε, έχοντας συνολικά 269 και 38 τέρματα ενώ ήταν από τους αγαπημένους παίκτες της εξέδρας.

Τον Ιούνιο του 2004 υπέγραψε συμβόλαιο με την Μπέρμιγχαμ Σίτι όμως εξαιτίας σοβαρού προβλήματος τραυματισμού αναγκάστηκε να αποσυρθεί το 2006 σε ηλικία 31 ετών, μετρώντας 26 συμμετοχές και 1 γκολ.

Με την Εθνική Τουρκίας αγωνίστηκε 8 φορές και ήταν μέλος της Εθνικής Τουρκίας που κατετάγη 3η στο Μουντιάλ του 2002 .

Κατηγορία:Τούρκοι ποδοσφαιριστές
Κατηγορία:Ποδοσφαιριστές Εθνικής Τουρκίας
Ι
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Τσέλσι ΦΚ
Αρσενοπυρίτης

Ο **αρσενοπυρίτης** (**FeAsS**), είναι θειοαρσενικούχο ορυκτό του σιδήρου (ενίοτε περιέχει και λίγο κοβάλτιο), που αποτελεί και το κυριότερο μετάλλευμα του αρσενικού.

Εμφανίζεται κυρίως σε φλέβες μεταλλευμάτων με υψηλές θερμοκρασίες όπως στις περιοχές: Μαπιμί του Μεξικού, στο Μπιουτ της Μοντάνα καθώς και στο Τούναμπουργκ της Σουηδίας. Γενικά ο αρσενοπυρίτης κατατάσσεται στην ομάδα των σουλφιδίων, (= χημικών ενώσεων που περιέχουν θείο), με γενικό τύπο *ΑΧ<sub>2</sub>*, τα μέλη της οποίας και παρουσιάζουν κρυστάλλωση που μοιάζει πολύ με του ορθορομβικού συστήματος, χωρίς όμως αυτό να είναι και απόλυτη μέθοδος αναγνώρισης κατά το σύστημα συμμετρίας του.

Επίσης ο αρσενοπυρίτης φέρεται να σχηματίζει και μια ισόμορφη παράμιξη με το γλαυκόδοτο κατά την οποία στη μοριακή δομή του το κοβάλτιο αντικαθιστά το σίδηρο. Τέλος ο αρσενοπυρίτης εξαλλοιώνεται σε σκοροδίτη.

## Πηγές
* Mindat.org
* Minerals.net
* Webmineral.com

Κατηγορία:Ορυκτά του σιδήρου
Κατηγορία:Ορυκτά του αρσενικού
Κατηγορία:Ορυκτά του θείου
Λιγκ 1

Η **Λιγκ 1** (γαλλικά: *Ligue 1*), γνωστή και ως ***Ligue 1 McDonald's*** λόγω της υφιστάμενης χορηγίας από τα McDonald's, είναι η ανώτερη κατηγορία στο σύστημα ποδοσφαιρικών πρωταθλημάτων Γαλλίας και ξεκίνησε να διεξάγεται από το 1893-94. Διοργανώνεται από την Ένωση Επαγγελματικού Ποδοσφαίρου (LFP). Είναι η δημοφιλέστερη ποδοσφαιρική διοργάνωση της χώρας και αποτελεί ένα εκ των κορυφαίων πρωταθλημάτων της Ευρώπης και του κόσμου. Η Παρί Σεν Ζερμέν είναι η πολυνίκης με 13 τρόπαια και η τρέχουσα κάτοχος του τίτλου.

## Ιστορικές πληροφορίες
Η ιστορία του μπορεί να διαιρεθεί σε δύο περιόδους: την ερασιτεχνική ως το 1929 και την επαγγελματική από το 1932 μέχρι σήμερα. Κατά την ερασιτεχνική περίοδο ποδοσφαιρικό πρωτάθλημα στη Γαλλία είχαν διοργανώσει διαδοχικά δύο ομοσπονδίες: η Ένωση Γαλλικών Αθλητικών Σωματείων (USFSA) από το 1893-94 ως το 1918-19 και η Γαλλική Ομοσπονδία Ποδοσφαίρου Ερασιτεχνών (FFFA) τις περιόδους 1926-27 ως 1928-29.

Από το 1932 το γαλλικό ποδόσφαιρο οργανώθηκε επαγγελματικά με τη δημιουργία της *Λιγκ 1* (Ligue 1), της ανώτερης επαγγελματικής κατηγορίας της χώρας, ο νικητής της οποίας θεωρείται πρωταθλητής Γαλλίας. Από το 1994 σε ειδική τελετή βραβεύονται οι καλύτεροι παίκτες της χρονιάς. Στα βραβεία Trophées UNFP du football υπάρχουν οι εξής κατηγορίες: Παίκτης της χρονιάς, Νέος παίκτης της χρονιάς, Τερματοφύλακας της χρονιάς, Προπονητής της χρονιάς, Καλύτερο γκολ και Καλύτερη ενδεκάδα του πρωταθλήματος.

## Πρωταθλητές

## Σύνολο τίτλων
### Ανά σύλλογο

## Παραπομπές


## Εξωτερικοί σύνδεσμοι
* rsssf.com
Λύκιοι

Οι **Λύκιοι** ήταν αρχαίος λαός που έδωσε το όνομα του σε μια μεγάλη περιοχή της νοτιοδυτικής Μικράς Ασίας όπου και κατοικούσε, τη Λυκία, η οποία εκτεινόταν περίπου ανάμεσα στον κόλπο της Αντάλειας και τη νοτιοδυτική Καρία, με φυσικά όρια τις απόκρημνες ακτές και τις ορεινές ενδοχώρες.

Σύμφωνα με τον Ηρόδοτο και τον Παυσανία οι Λύκιοι ήταν Κρήτες που μετανάστευσαν στη Μικρά Ασία. Η μυθολογία λέει ότι ο Σαρπηδόνας με τον Μίνωα φιλονίκησαν για το ποίος θα γίνει βασιλιάς, και επικράτησε ο Μίνωας διώχνοντας από την Κρήτη τον Σαρπηδόνα. Ο Σαρπηδόνας παίρνοντας μαζί του και αυτούς που τον υποστήριζαν πήγε στη Μικρά Ασία σε μια περιοχή που ονομαζόταν Μιλυάδα. Ο Σαρπηδόνας εγκαταστάθηκε εκεί μαζί με τον λαό του, οι ίδιοι οι Λύκιοι ονόμαζαν τον λαό τους *[[Τερμίλαι]]* μέχρι που ήρθε στην περιοχή ο Αθηναίος Λύκος, γιος του Πανδίονα και αδελφός του Αιγέα. Ο Λύκος πήρε την εξουσία όταν πέθανε ο Σαρπηδόνας στον Τρωικό πόλεμο και από αυτόν ονομάστηκε Λυκία η χώρα και Λύκιοι ο λαός.

Οι Λύκιοι λάτρευαν ιδιαίτερα τον Απόλλωνα και τη Λήδα. Τα έθιμα τους ήταν παρόμοια με των Κρητών. Χαρακτηριστικό των Λυκίων είναι οι λαξευτοί τάφοι στους βράχους.

Η γλώσσα των Λυκίων ήταν ινδοευρωπαϊκή, με συγγένεια προς την ομάδα των ανατολιακών γλωσσών, όπως η λουβική και η καριακή. Οι παλαιότερες επιγραφές σε λύκιο αλφάβητο χρονολογούνται από τον 6ο αιώνα π.Χ., ενώ μεταγενέστερα επικράτησε η ελληνική, ιδιαίτερα κατά την ελληνιστική περίοδο.

Χαρακτηριστικό στοιχείο του αρχαιολογικού πολιτισμού των Λυκίων είναι οι **λαξευτοί τάφοι** στους βράχους, συχνά με μορφή σπιτιών ή ναών, με εντυπωσιακή λιθοτεχνία, καθώς και οι "τάφοι-σαρκοφάγοι" με στέγες σε σχήμα ανεστραμμένου σκάφους. Σημαντικά παραδείγματα σώζονται στην **Τελμησσό**, την **Ξάνθο**, την **Πατάρα**, την **Μύρα** και την **Φάσηλη**.

Κάποιοι ερευνητές ταυτίζουν τους αρχαίου Λύκιους με τους Lukka - Lukki των χετταιικών κειμένων. Σύμφωνα με αυτά τα κείμενα οι Λύκιοι σαν σύμμαχοι των Χετταίων πήραν μέρος στη μάχη του Καντές.

Πολλοί ερευνητές ταυτίζουν τους Λύκιους με τους Λούκκα των Ασσυρίων. Το όνομά τους κατά άλλους πιστεύεται ότι προέρχεται από την πόλη Λύκτο της Κρήτης όπου ίσως κατάγονταν από εκεί. Κατά άλλους πιστεύεται ότι προέρχεται από τη λατρεία του Λύκιου Απόλλωνα όπου λατρευόταν με τη μορφή Λύκου.

Σύμφωνα με τις επιγραφές που έχουν βρεθεί η γλώσσα τους είναι συγγενική με των Ετεοκρητών και των Πελασγών της Λήμνου.

## Αναφορές


*
Κατηγορία:Αρχαίοι λαοί της Μικράς Ασίας
Κατηγορία:Εξαφανισθέντες λαοί
Κατηγορία:Αρχαίοι Κρήτες
Λιγκ Καπ Γαλλίας

Το **Λιγκ Καπ Γαλλίας** (γαλ. *Coupe de la Ligue*) ήταν μια διοργάνωση κυπέλλου που διοργανώνεται από τη Γαλλική Επαγγελματική Ποδοσφαιρική Λίγκα.

## Ιστορικό

Το γαλλικό Λιγκ Καπ ξεκίνησε το 1982 κι από το 1995 ο νικητής μετέχει στο Κύπελλο ΟΥΕΦΑ. Στο Λιγκ Καπ συμμετέχουν μόνο οι επαγγελματικοί ποδοσφαιρικοί σύλλογοι της χώρας.

Από τη σεζόν 2006-07 οι ομάδες που παίρνουν μέρος στο Τσάμπιονς Λιγκ ξεκινούν από το δεύτερο γύρο της διοργάνωσης, ώστε να μην φορτώνονται με πολλά παιχνίδια.

## Τελικοί

## Τίτλοι ανά σύλλογο

Παρά τη μικρή ιστορία του το Γαλλικό Λιγκ Καπ αποδείχτηκε ιδιαίτερα «δημοκρατικό», αφού μέχρι στιγμής το έχουν κατακτήσει 14 διαφορετικές ομάδες, ενώ άλλες 10 έχουν φτάσει στον τελικό. Πολυνίκης είναι η Παρί Σεν Ζερμέν με 9 τίτλους.

* **9 τίτλοι**
** Παρί Σεν Ζερμέν (1 φιναλίστ): 1995, 1998, 2008, 2014, 2015, 2016, 2017, 2018, 2020 (2000)

* **3 τίτλοι**
**Μπορντό (3 φιναλίστ): 2002, 2007, 2009 (1997, 1998, 2010)
** Στρασμπούρ: 1997, 2005, 2019
** Ολιμπίκ Μαρσέιγ: 2010, 2011, 2012

* **2 τίτλοι**
**Μετς (1 φιναλίστ): 1986, 1996 (1999)
** ΡΚ Λανς (1 φιναλίστ): 1994, 1999 (2008)
** Λαβάλ: 1982, 1984

* **1 τίτλος**
** Ολιμπίκ Λυών (5 φιναλίστ): 2001 (1996, 2007, 2012, 2014, 2020)
** Μονακό (4 φιναλίστ): 2003 (1984, 2001, 2017, 2018)
** Μονπελιέ ΣΚ (2 φιναλίστ): 1992 (1994, 2011)
** Σοσό (1 φιναλίστ): 2004 (2003)
** Νανσί (1 φιναλίστ): 2006 (1982)
** Σταντ ντε Ρενς: 1991
** Γκενιόν: 2000

* **Μόνο φιναλίστ**: 
**Μπαστιά (1995, 2015), Κάνες (1986), Νιόρ (1991), Ανζέρ (1992), Λοριάν (2002), Ναντ (2004), Καέν (2005), ΟΖΚ Νις (2006), Βαν Ολιμπίκ (2009), Σταντ Ρενναι ΦΚ (2013), Λιλ (2016), Γκινγκάμπ (2019)

## Εξωτερικοί σύνδεσμοι

* Coupe de la Ligue fixtures, results and statistics 

Κατηγορία:Κύπελλα ποδοσφαίρου Γαλλίας
Ορμήδεια

Η **Ορμήδεια** είναι κοινότητα της επαρχίας Λάρνακας, εντός του Συμπλέγματος Κοκκινοχωρίων, στην Κύπρο.

## Δημογραφία
### Πληθυσμιακή εξέλιξη
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
* 


Κατηγορία:Κοινότητες της Επαρχίας Λάρνακας
Λοράν Καντέ

Ο **Λοράν Καντέ** (Laurent Cantet, Μελ, 11 Απριλίου 1961 - Παρίσι, 25 Απριλίου 2024) ήταν Γάλλος σκηνοθέτης. Τιμήθηκε με το Χρυσό Φοίνικα στο Κινηματογραφικό Φεστιβάλ των Καννών το 2008.

## Βιογραφία
Γεννήθηκε στις 15 Ιουνίου του 1961 στη Μελ (Melle) του Ντε Σεβρ. Οι γονείς του ήταν δάσκαλοι σε σχολείο στην Αρντιγιέ.

Στις 25 Μαΐου του 2008 βραβεύτηκε με το Χρυσό Φοίνικα για την ταινία *Entre les murs* (Ανάμεσα στους τοίχους), στο Κινηματογραφικό Φεστιβάλ Καννών.

Ο Καντέ πέθανε στο Παρίσι στις 25 Απριλίου 2024, σε ηλικία 63 ετών.

## Φιλμογραφία
### Ως σκηνοθέτης
* 2015 : Retour à Ithaque
* 2008 : Entre les murs
* 2005 : *Vers le sud*
* 2001 : *L'Emploi du temps*
* 1999 : *Ressources humaines*
* 1998 : *Les Sanguinaires* - τηλεταινία
* 1995 : *Jeux de plage* - ταινία μικρού μήκους
* 1994 : *Tous à la manif* - μικρού μήκους ταινία
* 1994 : *Veillées d'armes* - Βοηθός σκηνοθέτη
### Ως σεναριογράφος
* 2008 : *Entre les murs*
* 2005 : *Vers le sud*
* 2001 : *L'Emploi du temps*
* 1999 : *Ressources humaines*
* 1998 : *Les Sanguinaires* - τηλεταινία
* 1995 : *Jeux de plage* - μικρού μήκους ταινία

### Ως κινηματογραφιστής
* 1998 : *Cette Nuit*

## Βραβεία
### [[Βραβείο Σεζάρ|Σεζάρ]]
* 2001 : Καλύτερου πρωτοεμφανιζόμενου σκηνοθέτη για το *Ressources humaines*
* 2001 : Υποψήφιος, καλύτερο σενάριο και διασκευή για το*Ressources humaines*

### Ευρωπαϊκά Κινηματογραφικά Βραβεία
* 2001 : Υποψηφιότητα, Καλύτερου σεναριογράφου για την ταινία *L' Emploi du temps*

## Παραπομπές


## Εξωτερικοί σύνδεσμοι
* 

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Μισέλ Σουλεϊμάν

Ο **Μισέλ Σουλεϊμάν** (Michel Sleiman, αραβικά: ميشال سليمان, Αμσίτ, Λίβανος, 21 Νοεμβρίου 1948) είναι στρατιωτικός του Λιβάνου και πολιτικός 12ος Πρόεδρος της χώρας από το Μάιο του 2008 ως το 2014. Προτού γίνει Πρόεδρος, ήταν διοικητής των Ενόπλων Δυνάμεων της χώρας του (LAF). Διορίστηκε στο αξίωμα αυτό το 1998 με την έγκριση της Συρίας και εξελέγη από το Κοινοβούλιο στο ύπατο αξίωμα της χώρας, έχοντας λάβει την έγκριση μεγαλύτερου του 90% των μελών της Βουλής, στις 25 Μαΐου του 2008.

## Βιογραφία
Γεννήθηκε στο Αμτσίτ στις 21 Νοεμβρίου του 1948. Σπούδασε στη Στρατιωτική Ακαδημία του Λιβάνου και είναι κάτοχος τίτλου μπάτσελορ Τεχνών στις Πολιτικές και Διοικητικές Επιστήμες από το Πανεπιστήμιο του Λιβάνου. Ολοκλήρωσε τη στρατιωτική του εκπαίδευση στη Γαλλία, στις ΗΠΑ και στο Βέλγιο. Στις 21 Δεκεμβρίου του 1998 ανέλαβε αρχηγός των Ενόπλων Δυνάμεων του Λιβάνου. Είναι παντρεμένος με τη Wafaa Sleiman και έχουν τρία παιδιά. Ομιλεί γαλλικά και αγγλικά.

## Εκλογή στην προεδρία
Η εκλογή του έγινε βάσει συναινετικής συμφωνίας που επετεύχθη στο Κατάρ -με τη μεσολάβηση του Αραβικού Συνδέσμου- ανάμεσα σε κυβέρνηση και αντιπολίτευση στον απόηχο της χειρότερης βίας που γνώρισε η χώρα μετά τον εμφύλιο πόλεμο της περιόδου 1975-1990. Συγκεκριμένα, η χώρα ήταν χωρίς Πρόεδρο από το Νοέμβριο του 2007 και προτού εκλεγεί ο Σουλεϊμάν προηγήθηκαν 19 αποτυχημένες προσπάθειες για εκλογή Προέδρου.

Αποκαλείται "πρόεδρος της ενότητας" και γενικά θεωρείται ουδέτερη πολιτική προσωπικότητα, σε μια χώρα που οι πολιτικοί είναι συνήθως υποστηρικτές της Συρίας ή αντισύροι.  Επίσης, χαρακτηρίζεται ως υποστηρικτής του δικαιώματος της προσκείμενης στο Ιράν οργάνωσης Χεζμπολάχ να πολεμά με το Ισραήλ.

Στις 28 Μαΐου του 2008 , κατόπιν συμφωνίας από την πλειοψηφία του κοινοβουλίου, διόρισε στην πρωθυπουργία το Φουάτ Σινιόρα.

## Παραπομπές


## Εξωτερικοί σύνδεσμοι
* 
* Επίσημος ιστότοπος των Ενόπλων Δυνάμεων του Λιβάνου

Κατηγορία:Πρόεδροι του Λιβάνου
Cântico da Liberdade

**Cântico da Liberdade** (*Τραγούδι της Ελευθερίας*) είναι ο τίτλος που έχει ο εθνικός ύμνος του Πρασίνου Ακρωτηρίου. Έγινε επίσημος το 1996. Πριν από αυτήν την περίοδο, εθνικός ύμνος της χώρας ήταν το Esta é a Nossa Pátria Bem Amada, που είναι ο ύμνος της Γουινέας-Μπισσάου. Συνθέτης του ύμνου είναι ο Ανταλμπέρτο Σίλβα (dalberto Higino Tavares Silva) και στιχουεγός ο Αμίλκαρ Σπένσερ Λόπες (Amílcar Spencer Lopes). 

## Στίχοι στα πορτογαλικά

Canta, irmão
canta meu irmão
que a Liberdade é hino
e o Homem a certeza.

Com dignidade, enterra a semente
no pó da ilha nua
No despenhadeiro da vida a esperança é
do tamanho do mar
que nos abraça
Sentinela de mares e ventos
perseverante
entre estrelas 
e o Atlântico
entoa o cântico da Liberdade

Canta, irmão
canta meu irmão
que a Liberdade é hino
e o Homem a certeza.

## Ελληνική μετάφραση

Τραγούδα, αδερφέ
Τραγούδα, αδερφέ μου
Γιατί η Ελευθερία είναι ύμνος
και ο Άνθρωπος βεβαιότητα.

Με αξιοπρέπεια, θάψε το σπόρο
Στη σκόνη του γυμνού νησιού
Στο βάραθρο της ζωής
Η ελπίδα είναι μεγάλη όπως η θάλασσα 
Που μας αγκαλιάζει
Ακλόνητος φρουρός των θαλασσών και των ανέμων
Ανάμεσα στα αστέρια και στον Ατλαντικό 
Τραγούδα τον Ψαλμό της Ελευθερίας

Τραγούδα, αδερφέ
Τραγούδα, αδερφέ μου
Γιατί η Ελευθερία είναι ύμνος
και ο Άνθρωπος βεβαιότητα.

## Εξωτερικοί σύνδεσμοι
* ο ύμνος σε μορφή MP3 

Κατηγορία:Εθνικά σύμβολα του Πράσινου Ακρωτηρίου
Κατηγορία:Εθνικοί ύμνοι
Ραντεβού με μια άγνωστη

Το ***Ραντεβού με μια άγνωστη*** (εναλλακτικός τίτλος: ***Για μια νύχτα έρωτα***, ξένοι τίτλοι: *One night for love, Appointment with an unknown woman* - διεθνείς, *Appuntamento con una sconosciuta* - Ιταλία) είναι ελληνική αισθηματική-δραματική ταινία του 1968, σε σκηνοθεσία Βασίλη Γεωργιάδη. Στην ταινία πρωταγωνιστούν οι Έλενα Ναθαναήλ, Γιάννης Βόγλης, Δημήτρης Μυράτ και Ανν Λόνμπεργκ.

## Πλοκή
Έφθασε η στιγμή που η Χριστίνα (Έλενα Ναθαναήλ) θα πρέπει να απολογηθεί για τον φόνο που διέπραξε. Όμως όλη η αλήθεια βρίσκεται κλεισμένη στο προσωπικό ημερολόγιό της. Εκεί γράφει για τις ατέλειωτες ώρες μοναξιάς και πλήξης, που περνούσε στο σπίτι περιμένοντας τον άντρα της, ένα καταξιωμένο και πολυάσχολο εισαγγελέα (Δημήτρης Μυράτ). Κάποια μέρα γνωρίζει τον ζωγράφο Αλέξη (Γιάννης Βόγλης), ο οποίος ζει μόνος σε μια καλύβα, αποκομμένος από τον κόσμο, και συνάπτει μαζί του ερωτική σχέση. Όταν η Ειρήνη (Ανν Λόνμπεργκ), κόρη του εισαγγελέα από τον πρώτο του γάμο αντιλαμβάνεται αυτήν τη σχέση, αποκαλύπτει την αλήθεια στον πατέρα της και οι δύο εραστές χωρίζουν. Ο Αλέξης προαπαθεί να κρατήσει τη Χριστίνα κοντά του και, κάποια στιγμή, βρίσκεται δολοφονημένος, ενώ βασική ύποπτη για τη δολοφονία του είναι η Χριστίνα.

## Διανομή

* Έλενα Ναθαναήλ - Χριστίνα**'
* [[Γιάννης Βόγλης]] - Αλέξης**'
* Δημήτρης Μυράτ - εισαγγελέας
* Ανν Λόνμπεργκ - Ειρήνη**'
* [[Λυκούργος Καλλέργης]] - πρόεδρος δικαστηρίου**'
* Περικλής Χριστοφορίδης - αστυνόμος
* Εύα Ευαγγελίδου - Κατερίνα
* Βασίλης Ανδρεόπουλος - δικηγόρος

## Παραγωγή
Η ταινία περιλαμβάνει αρκετά πλάνα από αναγνωρίσιμα σημεία του Πειραιά, όπως το Δημοτικό Θέατρο (που εμφανίζεται ως "δικαστικό μέγαρο" για τις ανάγκες της υπόθεσης), η οδός Αγίου Κωνσταντίνου πριν πεζοδρομηθεί, η εκκλησία αγίων Κωνσταντίνου και Ελένης, η έπαυλη Οριγώνη στην οδό Καραγιώργη Σερβίας πάνω από την παραλία Βοτσαλάκια, η οδός Παυσιλύπου στην Καστέλλα, ο όρμος Αφροδίτης, η οδός Τομπάζη, η εκκλησία του Αγίου Νικολάου καθώς και η νησίδα Κουμουνδούρου.

Τη μουσική, που δεν έχει κυκλοφορήσει σε σάουντρακ, έγραψε ο Χρήστος Λεοντής.

## Απήχηση
### Διακρίσεις
Βραβείο α' γυναικείου ρόλου στο Φεστιβάλ Κινηματογράφου Θεσσαλονίκης 1968 στην Έλενα Ναθαναήλ

## Παραπομπές

## Εξωτερικοί σύνδεσμοι
*
*''Ραντεβού με μία άγνωστη''  στο Cine.gr
*''Ραντεβού με μία άγνωστη'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Βασίλη Γεωργιάδη
Κατηγορία:Ταινίες σε σενάριο Πάνου Κοντέλη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ελληνικές ασπρόμαυρες ταινίες
Κλεοθήρα

Στην ελληνική μυθολογία η **Κλεοθήρα** ήταν θυγατέρα του Πανδάρεω. Μητέρα της Κλεοθήρας ήταν η Αρμοθόη, ενώ αδελφές της η Αηδόνα και η Μερόπη. Η Κλεοθήρα και οι αδελφές της, έχοντας χάσει από μικρές τους γονείς τους, τέθηκαν υπό την κηδεμονία της Αθηνάς, της Αφροδίτης και της `Ηρας. Αφού μεγάλωσαν, η Κλεοθήρα και η Μερόπη αρπάχθηκαν από τις Ερινύες και έγιναν δούλες τους.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κλεοθηρα
Κατηγορία:Ερινύες
Κλεοδαίος

Στην ελληνική μυθολογία ο **Κλεοδαίος** ήταν γιος του Ύλλου και επομένως εγγονός του Ηρακλή. Ο Κλεοδαίος ήταν ο πατέρας του Αριστομάχου και παππούς του Τημένου και της Λεωνάσσης. Σε άλλες πηγές αναφέρεται ως πρόγονος του ιδρυτή του μακεδονικού βασιλικού οίκου, του Καράνου. Ο Κλεοδαίος ηγήθηκε της τρίτης εκστρατείας για την κατάληψη των Μυκηνών, αλλά απέτυχε. Στη Σπάρτη υπήρχε ιερό του Κλεοδαίου.

## Παραπομπές


## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κλεοδαιο
Κλεόβοια

Στην ελληνική μυθολογία με το όνομα **Κλεόβοια** είναι γνωστά τα παρακάτω δύο διαφορετικά πρόσωπα:

# Παρθένα από την Πάρο, που καθιέρωσε τη λατρεία της θεάς Δήμητρας στη Θάσο με τη μορφή οργίων. Παράσταση της Κλεοβοίας υπήρχε στη «Λέσχη» ή «Θησαυρό» των Κνιδίων στους Δελφούς, στην οποία κρατούσε το τελετουργικό κάνιστρο.
# Σύζυγος του Φοβίου, ηγεμόνα της Μιλήτου. Η Κλεόβοια ερωτεύθηκε τον Ανθέα, ο οποίος βρισκόταν εκεί ως όμηρος, αλλά αυτός απέκρουσε τον έρωτά της. Τότε η Κλεόβοια του ζήτησε να κατεβεί μέσα σε ένα πηγάδι για να της φέρει τάχα ένα αγγείο που είχε ρίξει εκεί κρυφά. Μόλις ο Ανθέας κατέβηκε στο πηγάδι, η Κλεόβοια τον σκότωσε ρίχνοντάς του μία μεγάλη πέτρα.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κλεοβοια
Κλεομήδης

Με το όνομα **Κλεομήδης** είναι γνωστά τα εξής δύο πρόσωπα της αρχαιότητας:

# Ο **[[Κλεομήδης ο κοσμογράφος]]**
# Ο **[[Κλεομήδης ο αθλητής]]**

* Επίσης, **[[Κλεομήδης (Σελήνη)|Κλεομήδης]]** ονομάζεται μεγάλος κρατήρας στο βόρειο ημισφαίριο της Σελήνης, που πήρε το όνομά του από το πρώτο από τα παραπάνω πρόσωπα.

Κατηγορία:Αποσαφηνίσεις ονομάτων
Κλεομήδης ο κοσμογράφος

Ο **Κλεομήδης** ο επονομαζόμενος «Κοσμογράφος» ήταν αρχαίος Έλληνας αστρονόμος που έζησε είτε κατά τον 1ο αιώνα μ.Χ., είτε στο τελος του 2ου και στις αρχές του 3ου αιώνα μ.Χ.. Ωστόσο, ο ιστορικός της Επιστήμης Ότο Νοϊγκεμπάουερ τον χρονολογεί με βάση αστρονομικές παρατηρήσεις του στο δεύτερο μισό του 4ου αιώνα μ.Χ., πράγμα όμως που οφείλεται μάλλον στα σφάλματα των παρατηρήσεων του Κλεομήδη. Ο Κλεομήδης γεννήθηκε πιθανώς στη Λυσιμάχεια του Ελλησπόντου.

Ο Κλεομήδης είναι γνωστός από την εκλαϊκευτική πραγματεία του «Κυκλική θεωρία μετεώρων», όπου περιγράφει τη μέτρηση της περιμέτρου της Γης από τον Ερατοσθένη και παρόμοια εργασία του Ποσειδωνίου. Επίσης, ο Κλεομήδης αναφέρει ότι η Γη θα πρέπει να φαίνεται ως ένα φωτεινό σημείο από την απόσταση του Ηλίου, και εξηγεί σωστά την ατμοσφαιρική διάθλαση του φωτός. Ασχολείται γενικότερα με τη διάθλαση, φέρνοντας ως παράδειγμα ένα δαχτυλίδι μέσα σε ένα ποτήρι, που μπορεί να το δει ένας παρατηρητής από γωνία υπό την οποία δεν φαίνεται, απλώς γεμίζοντας το ποτήρι με νερό.

Η «Κυκλική θεωρία μετεώρων» χρησίμευσε επί αιώνες ως σχολικό εγχειρίδιο Αστρονομίας και Μαθηματικής Γεωγραφίας στην Ευρώπη.

## Παραπομπές


## Πηγές
* Νέα Ελληνική Εγκυκλοπαίδεια (Χάρη Πάτση), τόμ.15, σ.630

## Εξωτερικοί σύνδεσμοι
* Κλεομήδους, Κυκλική Θεωρία Μετεώρων - πλήρες αρχαίο κείμενο
*Η «απόλυτη» βιογραφία του Κλεομήδη από το αρχείο MacTutor
*`Αρθρο για την περιγραφή από τον Κλεομήδη της ατμοσφαιρικής διαθλάσεως (περιοδικό ''Perception'', 2000)

Κλεομηδη
Κατηγορία:Στωικοί φιλόσοφοι
Κλεομήδης ο Αστυπάλαιος

Ο **Κλεομήδης** από την Αστυπάλαια ήταν αρχαίος Έλληνας αθλητής που στους Ολυμπιακούς Αγώνες της 72ης Ολυμπιάδας, που έγιναν το 496 π.Χ., αγωνίσθηκε στην πυγμαχία, όπου σκότωσε τον Ίκκο, ήρωα της Επιδαύρου. Αλλά οι ελλανοδίκες δεν τον ανεκήρυξαν νικητή επειδή στον αγώνα δεν είχε ακολουθήσει τους κανονισμούς. Τότε ο Κλεομήδης τρελάθηκε και, σύμφωνα με την παράδοση, επιστρέφοντας στην πατρίδα του έριξε τον κίονα ενός σχολείου και σκότωσε 60 παιδιά. Οι κάτοικοι της Αστυπάλαιας τον κατεδίωξαν, οπότε ο Κλεομήδης κατέφυγε στον ναό της Αθηνάς. Οι διώκτες του στάθηκαν έξω από τον ναό για κάποιο χρονικό διάστημα αναποφάσιστοι, μη γνωρίζοντας αν θα έπρεπε να μπουν μέσα και να τον συλλάβουν ή όχι. Τελικώς αποφάσισαν και μπήκαν, αλλά δεν μπόρεσαν να τον βρουν πουθενά μέσα στον ναό. Τότε ρώτησαν το μαντείο και εκείνο τους απάντησε ότι ο Κλεομήδης ήταν ο «τελευταίος των ηρώων» και ότι έπρεπε να του αποδώσουν ιδιαίτερη λατρεία.

## Παραπομπές


## Πηγές
* *Νέα Ελληνική Εγκυκλοπαίδεια* («Χάρη Πάτση»), τόμ.15, σ.630

Κατηγορία:Αρχαίοι Έλληνες αθλητές
Κατηγορία:Αρχαίοι Ολυμπιακοί Αγώνες